Wɔ̌ŋ ó yāmán á fɔ̄ɔ̄ á ńkān bítá ai á ngɔ́dɔ́, bǒd yā dzál ai ébá bə́ kələ bâsa byə́m bə́ ngambáda fɔ́ɔ́, sí e ngatigidan. Wɔ̌ŋ Zāmbá ó ḿbə̄lə́ fə̄ bɔ́. 16Bod bə́ Sául bə́ ngábə́ tə́lə̄ á vâ, á Givéa Bényamín bə́ ńtəm nâ ǹkán bitá ó ngangamalan. 17Sául nyé ai é bod bə́ ngábə́ ai nyé nâ: “Bɔán ǹlóé bǐ yén é bod báán bə́ kə.” Ńdɔ̄ bə́ ngábɔ ǹlóé, bə́ ńtála nâ Yonathán bân m̀bəgə bikpəlé wōé ḿbɔ̄ bádzə́man. 18Sául nyé ai Ahiya nâ: “Zǎ ai efod”, amú énye ǎ bəəgə efod á mís mə́ Ísraɛ̂l. 19Ábōg Sául a kɔ́bɔgɔ ai fada há, engongǒm yā ńkán bítá Bəfilísta dzɔ̂ hə ǹnáŋán, Sául nyé ai fada nâ: “Vǎga wɔ́ !” 20Ńdɔ fɔ́ɔ́ Sául bân bod bóé bə́sə̄ bə́ ngáman kóan, bə́ kə́ kwí é vóm bə́ lúmuŋan, bə́ ngalúman bə́bə̂ bitá: ébá bə́ lúmuŋan ai ébá ébá bə́ lúmuŋan ai ébá bəvɔ́g. 21Hébrēa yǎ bə́ ngábə́ ai Bəfilísta, á bə́ ngásɔ́ fə̄ ai bɔ́ á bītá, bə́ káán á fɔ̄ɔ̄ ai bɔ́, bə́ sɔ́ lad ai Ísraɛ̂l, ai Sául bân Yonathán. 22Hébrēa bə́sə bə̄vɔ́g yǎ bə́ ngábə́ sɔlɔ́ á miǹkǒl mí Efraím, á wóg bə́ ngáwóg naa Bəfilísta bātúb, bə́ báádán fɔ̄ɔ̄ ai bɔ́ á zud bə́ ngalúman ai bɔ́.